යුද්ධයෙන් ආබාධිත රණවිරුවන්ගේ සහභාගිත්වයෙන් පැවැත්වෙන පැරා ක්‍රීඩා උළෙල ලබන 20දා සිට 22 දක්වා කොළඹ සුගතදාස ක්‍රීඩාංගණයේදී පැවැත්වේ.පැරා ක්‍රීඩා උළෙලේ ප්‍රධාන සංවිධායක මේජර් ජෙනරාල් ජගත් ඩයස් මහතා ප්‍රකාශ කළේ මෙවර ක්‍රීඩා උළෙල පැවැත්වෙන්නේ 17වැනි වතාවට බවයි.යුද්ධයෙන් ආබාධිත වූ අපේ රණවිරුවන්ගේ හැකියාවන් පෙන්වීමේ අරමුණින් 1997 ආරම්භ කළ මේ ක්‍රීඩා උළෙලේ ක්‍රීඩකයන් මේ වනවිට ජාත්‍යන්තර තරගවලටද සහභාගිවී පදක්කම් දිනා මෙරටට කීර්තියක් ලබාදී තිබේ.මේ ක්‍රීඩා උළෙලට එක්වන ක්‍රීඩකයන‍්ගේ ක්‍රීඩා ඉසව් රෙජිමේන්තු මට්ටමින් පවත්වා අනතුරුව ඉන් ජයග්‍රහණය කළ ක්‍රීඩකයන් මේ අවසන් තරගවලට සහභාගී වෙති.මලල ක්‍රීඩා ඉසව් ඇතුලු අංග 15කින් ක්‍රීඩා උළෙල සමන්විත වේ.